
Grozījumi Vispārējās izglītības likumā
Izdarīt Vispārējās izglītības likumā (Latvijas Republikas Saeimas un Ministru Kabineta Ziņotājs, 1999, 14., 17., 21. nr.; 2000, 15., 19. nr.; 2002, 24. nr.; 2004, 20. nr.; 2005, 14. nr.; 2007, 22. nr.; 2008, 23. nr.; 2009, 2., 14. nr.; Latvijas Vēstnesis, 2009, 196. nr.; 2010, 206. nr.; 2011, 112., 202. nr.; 2012, 190. nr.; 2013, 142. nr.; 2015, 127. nr.; 2018, 65., 132. nr.; 2020, 21., 102. nr.; 2021, 27. nr.) šādus grozījumus:
1. Papildināt 4. pantu ar 7.1 punktu šādā redakcijā:
"71) nosaka speciālās izglītības iestāžu internātu organizatorisko struktūru, pakalpojuma saturu un internāta darbībai nepieciešamo personālu, kā arī to uzraudzības kārtību;".
2. Papildināt 4. pantu ar 18.2 punktu šādā redakcijā:
"182) nosaka izglītojamo ar speciālām vajadzībām skaitu speciālās izglītības klasēs un grupās, kā arī izglītojamo ar speciālām vajadzībām skaitu vispārizglītojošās klasēs;".
3. Izteikt 39. panta trešās daļas 2. punktu šādā redakcijā:
"2) vērtējums divos vai vairākos mācību priekšmetos gadā ir zemāks par četrām ballēm vai valsts pārbaudījumā atbilstoši valsts pamatizglītības standartā noteiktajai izglītojamā mācību sasniegumu vērtēšanas kārtībai nav iegūts. Vērtējums mācību priekšmetā gadā un vērtējums valsts pārbaudījumā tajā pašā mācību priekšmetā uzskatāms par vienu vērtējumu.".
4. Izteikt 48. panta ceturtās daļas 2. punktu šādā redakcijā:
''2) vērtējums mācību priekšmetā gadā ir zemāks par četrām ballēm vai valsts pārbaudījumā atbilstoši valsts izglītības standartā noteiktajai izglītojamā mācību sasniegumu vērtēšanas kārtībai nav iegūts.".

